BOSNE I HERCEGOVINE

Broj: UV-122-01-1-54/18 LjJ

Sarajevo, 26. juni 2018. godine

Na osnovu člana 2. stav 3. tačka h), člana 7. tačka e), člana 39. i člana 42. Zakona o Centralnoj banci Bosne i Hercegovine („Službeni glasnik BiH“ broj: 1/97, 29/02, 13/03, 14/03, 9/05, 76/06 i 32/07) i Zaključka 48. redovne sjednice Predsjedništva Bosne i Hercegovine, Broj: 01-50-1-2115-52/18 od 5. juna 2018. godine, a u skladu s Politikom izrade gotovog novca – konvertibilne marke, POV. 100-UV broj: 107/12 od 1. novembra 2012. godine, POV. UV-122-01-1-21/15 RJ od 31. marta 2015. godine, UV-122-01-1123/15 SD od 23. novembra 2015. godine, i UV-122-01-1-43/16 SD od 23. juna 2016. godine, Upravno vijeće Centralne banke Bosne i Hercegovine na 7. sjednici od 26. juna 2018. godine, donosi

Odluku o izmjeni Odluke

o osnovnim obilježjima i dizajnu novčanica konvertibilne marke

apoena 10, 20, 50 i 100 konvertibilnih maraka

Član 1.

U Odluci o osnovnim obilježjima i dizajnu novčanica konvertibilne marke apoena 10, 20, 50 i 100 konvertibilnih maraka („Službeni glasnik BiH“, 22/11) u tački 12. riječi: „STEĆAK RADIMLJA fragment“, zamjenjuju se riječima: „STEĆAK KRIŽEVIĆI fragment“.

Član 2.

Ova odluka stupa na snagu osmog dana od dana objavljivanja u „Službenom glasniku BiH“, a objaviće se i u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta BiH“.

Predsjedavajući

Upravnog vijeća Centralne banke

Bosne i Hercegovine

GUVERNER

dr. Senad Softić